Esperanza Pereyra Iraola

Esperanza Pereyra Iraola (født 24. januar 2002) er en argentinsk alpinist, som representerer klubben Club Argentino de Ski (CAS). Hun trenes av Yvan Pitte.

Idrettskarriere

Sesongen 2018/19 
Iraola deltok i sitt første FIS-renn i juli 2018, i storslalåm i El Colorado i Chile, der hun kom på sjuendeplass. Hun deltok i det argentinske mesterskapet i alpint i august, og kom der på femteplass i slalåm. 

Hun deltok i flere renn i Søramerikacupen i alpint 2018/19, og fikk en niende- og en ellevteplass. Hun endte med det på 33.-plass totalt, med 64 poeng, og hun kom på 13.-plass i slalåmcupen.

Sesongen 2019/20 
I argentinsk mesterskap i alpint 2019 i august kom hun på tredjeplass i slalåm. I Søramerikacupen i alpint 2019/20 fikk hun to sjetteplasser som beste enkeltresultater, og kom på 12.-plass totalt med 102 poeng, og hun endte på sjetteplass i slalåmcupen. 

Hun deltok i alpint under Vinter-OL for ungdom 2020. Der kom hun på 35.-plass i super-G, der Amelie Klopfenstein fra Sveits vant. I den påfølgende kombinasjonsslalåmen kjørte hun seg opp til 26.-plass i kombinasjonen. I storslalåm kjørte hun ut, og i slalåm kom hun på 26.-plass.

Referanser

Eksterne lenker 
 
  Profil hos Vinter-OL for ungdom 2020 

Argentinske alpinister
Deltakere under Vinter-OL for ungdom 2020